ซัมแวร์ไอบีลอง

"ซัมแวร์ไอบีลอง" () เป็นเพลงของวงดนตรีร็อกชาวอเมริกัน ลิงคินพาร์ก ออกจำหน่ายเป็นซิงเกิลแรกจากสตูดิโออัลบั้มชุดที่สองของวง เมทีโอรา และเข้าสู่สิบอันดับแรกในหลายๆ ชาร์ตเพลง

มิวสิกวิดีโอ 
มิวสิกวิดีโอกำกับโดยนักเทิร์นเทเบิลของวง โจ ฮาห์น แสดงให้เห็นวงดนตรีกำลังเล่นเพลงหน้าเปลวไฟ มีภาพเป็นครั้งคราวสลับกันไปของเชสเตอร์ เบนนิงตัน และไมค์ ชิโนะดะที่อยู่หน้าฉากหลังที่มีน้ำที่ไหลลงมา ล้อมรอบด้วยคนที่เป็นเหมือนนักบวช ในฉากแรกแสดงให้เห็นห้องที่คาดว่าน่าจะเป็นห้องของเชสเตอร์ มีตัวอักษรจีนเขียนว่าน้ำและไฟ ซึ่งอาจจะแทนสายน้ำและเปลวไฟที่เป็นฉากหลังขณะที่ไมค์กำลังแร็ป วิดีโอได้รับรางวัลวิดีโอเพลงร็อกยอดเยี่ยมในงานประกาศผลรางวัลเอ็มทีวีวิดีโอมิวสิกอะวอดส์ปี 2003

รายชื่อเพลง 
ซีดีซิงเกิล

แผ่นเสียงไวนิลขนาด 7 นิ้ว

เพลงในสื่ออื่น 
 เพลงนี้เป็นหนึ่งในสามเพลงในอัลบั้มเมทีโอรา ที่เล่นในขณะที่ภาพยนตร์ลอร์ดออฟเดอะริงส์: ศึกหอคอยคู่กู้พิภพชนะรางวัลที่งานประกาศผลรางวัลเอ็มทีวีมูวีอะวอดส์ ประจำปี 2003 "ซัมแวร์ไอบีลอง" ได้เล่นในงานประกาศผลรางวัลสาขาภาพยนตร์ยอดเยี่ยม ส่วนเพลง"ฟรอมดิอินไซด์" และเพลง"เฟนต์" ได้เล่นในสาขา Best On-Screen Team และ Best Action Sequence ตามลำดับ
 เพลงนี้ได้เปิดในวิดีโอแสดงข้อมูลรายละเอียดของนักวิ่งชาวจาเมกา ยูเซน โบลต์ ที่มหกรรมกีฬาโอลิมปิกฤดูร้อน 2008
 เวอร์ชันดนตรีของเพลงนี้ได้เล่นในวิดีโอเปิดของ AST Dew Tour
 ในเดือนมกราคม พ.ศ. 2554 "ซัมแวร์ไอบีลอง" ได้เป็นเพลงประกอบเกม ร็อกแบนด์ 3
 ในวันที่ 18 พฤศจิกายน พ.ศ. 2556 เดโมปี 2545 ของเพลงนี้ ซึ่งมีชื่อว่า "พริตตีเบอร์ดี" รวมอยู่ในอัลบั้มอีพี ลิงคินพาร์กอันเดอร์กราวด์ 13

บุคคลที่เกี่ยวข้อง 
ลิงคินพาร์ก
 เชสเตอร์ เบนนิงตัน – ร้องนำ
 ไมค์ ชิโนะดะ – ร้องแร็ป, จังหวะกีตาร์
 แบรด เดลสัน – กีตาร์นำ
 เดฟ ฟาร์เรล – กีตาร์เบส
 โจ ฮาห์น – เทิร์นเทเบิล
 รอบ บัวร์ดอน – กลอง
การผลิต
 ดอน กิลมอร์ - โปรดิวเซอร์เพลง

อันดับชาร์ต

อ้างอิง

แหล่งข้อมูลอื่น 
 Somewhere I Belong official lyrics 
 เนื้อเพลงเต็มของเพลงนี้  ที่ MetroLyrics

เพลงของลิงคินพาร์ก
เพลงในปี พ.ศ. 2546
ซิงเกิลในปี พ.ศ. 2546
ซิงเกิลอันดับ 1 ในประเทศนิวซีแลนด์